Keila, Estonija
<s>Keila (njemački: Kegel) je grad od 10,078 stanovnika na sjeverozapadu Estonije u Okrugu Harju.</s>

<s>Geografske karakteristike</s>

<s>Keila leži u donjem toku rijeke Keile, udaljena 11 km od Baltičkog mora i 26 km jugozapadno od Tallinna.</s><s>Ona je treći po veličini grad u Okrugu Harju, nakon Tallinna i Maardua.</s>

<s>Historija</s>

<s>Iznad Keile prije nekih hiljadu godina postojalo je selo, ali ono je prvi put dokumentirano 1241. u danskom registru pod imenom Keikæl.</s><s>To se desilo zato jer su sjevernu Estoniju zauzeli su Danci -1219., koji su za mjesto župne crkve odabrali brdo kod Keile.</s>

<s>Orginalnu drvenu crkvu iz 13. vijeka, posvećenu arhanđelu Mihaelu, zamijenila je kamena podignuta krajem 14. vijeka.</s><s>Uz crkvu se formiralo naselje od desetak kuća i stotinjak stanovnika.</s><s>Keikæl je kao danski feud - 1433. prodan Livonskom redu.</s><s>Red je na riječnom otoku (današnji Jõepark) izgradio utvrdu, čiji su temelji ugledali svijetlo dana nakon arheoloških iskapanja 1976.</s>

<s>Grad je uništen pljačkama za Livonskog rata (1558-83), a nakon tog u periodu 1601-02. i zbog gladi i kuge.</s>

<s>Izgradnja željezničke pruge Tallinn-Paldiski 1870. donijela je prekretnicu u razvoju, jer su tad trgovci i poduzetnici počeli kupovati terene i graditi kuće i pogone.</s><s>Nakon tog je 1905. izgrađena i pruga do Haapsalua, u to vrijeme Keila je bila naselje od oko 65 kuća.</s>

<s>U međuratnom periodu Keila je 1925. postala naselje sa pravom na lokalnu upravu, pa je 1938. dobila je i status grada.</s>

<s>Za Drugog svjetskog rata grad su 23. septembra 1944. od napredovanja Crvene armije branile ne samo jedinice Wehrmachta već i jedinice estonske vojske.</s><s>Zbog tog su brojni građani zatvarani i deportirani.</s>

<s>Nakon rata za Estonske Sovjetske Socijalističke Republike od 1950. do 62., Keila je bila administrativni centar istoimenog rajona.</s><s>U tom periodu počela je ubrzano brzo rasti kao satelitsko naselje Tallinna, ali i kao ekonomski i kulturni centar zapadnog Okruga Harju.</s>

<s>Elektrifikacija željezničkih pruga do Tallinna 1958., Kloogaranne 1960., Paldiskogog 1962. i Riisiperea 1981. znatno je unaprijedila promet.</s>

<s>U isto vrijeme u Keili je počela s radom mala zadružna građevinska organizacija (današnji AS Harju KEK), koja je puno utjecala na razvoj mjesta.</s>

<s>Privreda 
Najveći industrijski pogoni nalaze se periferiji grada, uz cestu Tallinn-Paldiski, tu se nalazi i današnji Harju KEK Group, koji je podigao industrijski park na 48 hektara.</s><s>U njemu radi više od 20 firmi (PKC Eesti AS, Ensto Elekter AS, Glamox HE AS, AS Draka Keila Cables, 
ABB AS, Saajos AS, AS Harju Elekter, VIDA Packaging Eesti OÜ i drugi) koje zapošljavaju oko 1500 ljudi.</s>

<s>Pobratimski gradovi</s>

<s>Keile ima ugovore o prijateljstvu sa sljedećim gradovima;
  Barsbüttel, Njemačka
  Birštonas, Litvanija
  Huittinen, Finska
  Lunner, Norveška
  Nacka, Švedska
  Sigulda, Latvija</s>

<s>Izvori</s>

<s>Vanjske veze</s>

<s>Keila Linnavalitsus</s>

<s>Gradovi u Estoniji</s>

